

**Қаратау қаласының шекарасын өзгерту және белгілеу туралы**

Жамбыл облыстық мәслихаты мен Облыс әкімінің 2003 жылғы 31 шілдедегі N 19-5 шешімі. Жамбыл облысының Әділет басқармасында 2003 жылғы 19 тамызда N 1054 тіркелді.

      Қазақстан Республикасының "Қазақстан Республикасындағы жергілікті мемлекеттік басқару туралы" Заңының 6 бабы 1-ші тармағы 4-ші тармақшасына, Қазақстан Республикасының "Қазақстан Республикасының әкімшілік-аумақтық құрылысы туралы" Заңының 11 бабына, "Қазақстан Республикасының Жер Кодексінің " 108 бабының 4-ші тармағына сәйкес, 2003 жылғы 7 шілдедегі Талас аудандық мәслихаты мен Талас ауданы әкімінің бірлескен шешімін қарастыра отырып облыстық мәслихат пен облыс әкімияты ШЕШIМ ЕТЕДI:

      1. Қосымша берілген сызбаға сәйкес 953,5 гектар алаңды алатын "Қазфосфат" жауапкершілігі шектеулі серіктестігінің филиалы "Қаратау" тау-өңдеу кешенінің "Молодежный" кеніші қала аумағынан шығарылып және 243 гектар алаңды алатын "Ақшұқыр" тұрғын үй кеңістігі қала аумағына енгізіліп Қаратау қаласының шекарасы өзгертілсін.

      2. Облыстық жер ресурстарын басқару комитетіне жер-есептеу құжаттамасына өзгерістер енгізуге рұқсат берілсін.

*Облыстық мәслихат*

*сессиясының төрағасы*

*Облыстық мәслихат*

*хатшысы*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК